**GRUPA PITANJA A** I ODGOVORI

1. Mogu li u natječaju sudjelovati studenti na dovršetku studija i zašto ne ako se prema Republici Hrvatskoj vode kao redovni studenti? Postoji li mogućnost da se to promijeni?

Odgovor:

Studenti na dovršetku studija ne mogu sudjelovati na Natječaju jer nemaju status studenta.

2. Je li definirana rezolucija logotipa?

Odgovor:

Rezolucija nije definirana, ali se očekuje da je primjerena idejnom rješenju logotipa.

3. Hoće li ocjenjivački sud proglasiti pobjednika i dodijeliti nagrade ako se ne preda minimalno 5 radova?

Odgovor:

O tome će odlučiti Ocjenjivački sud sukladno kvaliteti pristiglih radova.

4. Stavljaju li se na CD varijantna rješenja logotipa i tekstualna kartica?

Odgovor:

Da.

5. Mora li logotip sadržavati slova GRAFOS ili je dovoljno GRAF?

Odgovor:

Nema jednoznačnog odgovora, ali ponuđeno idejno rješenje logotipa mora biti argumentirano.

6. Mora li logotip na A4 papiru biti postavljen okomito ili horizontalno?

Odgovor:

Nema propisane postave logotipa na A4 papiru.

7. Mogu li suradnici biti studenti koji su na dovršetku studija?

Odgovor:

Suradnici na izradi logotipa ne mogu biti osobe na dovršetku studija.

8. Može li student na dovršetku studija biti koautor?

Odgovor:

Osoba na dovršetku studija ne može biti koautor idejnog rješenja logotipa.

**GRUPA PITANJA B** I ODGOVORI

1. Što znači ''jedna kartica teksta'' s kratkim i jasnim tekstualnim opisom idejnog rješanja logotipa ? U natječajnom elaboratu ne spominje se format papira za taj dio. Mogu li se na taj isti papir staviti, zajedno s objašnjenjem, grafički prilozi i skice kako smo došli do rješenja logotipa, kao tijek razmišljanja ?

Odgovor:

Jedna kartica teksta znači da na najviše jednoj stranici papira A4 obrazložite idejno rješenje logotipa. To se odnosi samo na tekst i na toj stranici ne trebaju biti grafički prilozi.

2. Omotnica ''AUTOR'' je koverta 176x124mm ili 229x110mm?

Odgovor:

Omotnica „AUTOR“ nije definiranih dimenzija. Važno je da ta omotnica bude u koverti zajedno sa svim ostalim prilozima.

3. Da li je memorandum službeni papir fakulteta sa svim bitnim informacijama smještenim u zaglavlju ?

Odgovor:

Da.

4. Vezano za prikaz logotipa na primarnim komunikacijskim sredstvima - prilažemo prave koverte A4 i B5 formata i posjetnicu s otisnutim logotipom ili na papirima A4 formata samo ''prikazujemo'' dimenzije koverti i posjetnice s našim logotipom ?

Odgovor:

Dovoljno je na papirima A4 prikazati izgled koverti i posjetnice.

5. Mora li naše rješenje logotipa sadržavati konkretna slova nekog fonta ili se iz logotipa, odnosno iz grafike smiju samo iščitavati stilizirana slova ?

Odgovor:

Nema striktno propisanih pravila za oblikovanje logotipa.

**GRUPA PITANJA C** I ODGOVORI

1. S obzirom da dosadašnji logotip fakulteta nije imao dodatak "OS" (GF), a skraćenica fakulteta je bila GFOS, treba li novi logotip imati nastavak "OS" ili može bez njega (GRAF)?

Odgovor:

Nema jednoznačnog odgovora, ali ponuđeno idejno rješenje logotipa mora biti argumentirano.